Diari Oficial de la Generalitat Valenciana


Sumari del DOGV 9896, del 18-07-2024 (2024/7175)

RESOLUCIÓ d'11 de juliol de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a contractar persones desocupades per entitats locals de la Comunitat Valenciana, per a dur a terme accions previstes en plans o procediments d’emergències en l’àmbit forestal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7175

CVE
:   HCVV-W-2377-9544

Data del document
:   11-07-2024

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * contractació de personal
    * lluita contra incendis

En el *Diari Oficial de la Generalitat Valenciana*  de 18 de juny de 2024, es va publicar l’Orde 13/2024, de 13 de juny, de la Conselleria d’Educació, Universitats i Ocupació, per la qual s’establixen les bases reguladores de les subvencions per a contractar persones desocupades per entitats locals de la Comunitat Valenciana, d’ara en avant, orde de bases.

L’article 8 de l’orde de bases establix que cada convocatòria podrà delimitar la tipologia específica de les entitats beneficiàries, l’àmbit funcional de les actuacions que hauran d’executar-se i l’àmbit geogràfic específic d’actuació. En aplicació d’esta previsió, les entitats beneficiàries que arreplega l’annex s’han determinat aplicant els criteris següents: a) Constar en la relació d’entitats locals recollides en l’Informe proposta de 4 d’abril de 2024, de l’Agència Valenciana de Seguretat i Resposta a les Emergències (d’ara en avant, AVSRE), on s’han valorat els criteris de superfície classificada com d’alt risc d’incendi forestal i de població; b) Garantir l’accés al programa als municipis amb menys població i, per tant, menys disponibilitat pressupostària, per a contribuir a preservar els seus recursos forestals i naturals, a l’arrelament poblacional i a la dinamització social i econòmica del seu entorn. En consideració a esta limitació subjectiva, Labora ha tramitat una segona convocatòria de l’Orde 13/2024, en la qual figuren com a beneficiaris els ajuntaments no inclosos en l’annex, i ha estés la capil·laritat d’esta tipologia de programes d’ocupació a tot el territori de la Comunitat Valenciana.

Estes subvencions són compatibles amb el mercat comú i no estan subjectes a comunicació o a notificació a la Comissió Europea, perquè no se’ls aplica el que establix l’article 107.1 del Tractat de Funcionament de la Unió Europea, ja que estan destinades a entitats públiques per a contractar persones desocupades, a fi que n’incrementen l’ocupabilitat mitjançant l’adquisició d’experiència laboral, i, per tant, no poden afectar els intercanvis comercials perquè no falsegen ni amenacen falsejar la competència.

En virtut del que s’ha exposat i de conformitat amb l’article 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions,

RESOLC

*Primer. Convocatòria*

1. Convocar per a l’exercici 2024 les subvencions destinades a contractar persones desocupades per les entitats locals de la Comunitat Valenciana relacionades en l’annex, per a dur a terme actuacions l’objecte principal de les quals consistisca a mitigar un risc contemplat en un pla o procediment d’emergències de la Comunitat Valenciana en el seu conjunt o d’àmbit local, i reduir en particular els riscos poblacionals derivats dels incendis forestals, mitjançant accions que afavorisquen la intervenció dels mitjans d’extinció.

2. Estes subvencions es finançaran amb càrrec al capítol 4, codi de línia S0282 «Ocupació pública i desenvolupament local», del subprograma 322.C01 Foment d’ocupació, per un import global màxim de 20.788.346 d’euros, fons procedents del Servei Públic d’Ocupació Estatal.

3. La dotació d’esta convocatòria podrà incrementar-se si concorre algun dels supòsits previstos en l’article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, este increment queda condicionat a la declaració de disponibilitat del crèdit, que haurà de ser publicada en el *Diari Oficial de la Generalitat Valenciana*. Esta publicitat no implicarà l’obertura de termini per a presentar noves sol·licituds ni l’inici d’un nou còmput de termini per a resoldre.

*Segon. Objecte i àmbit*

1. Esta convocatòria té com a objecte concedir subvencions destinades a contractar persones desocupades per les entitats locals de la Comunitat Valenciana, relacionades en l’annex, amb la finalitat que incrementen la seua ocupabilitat mitjançant l’adquisició d’experiència laboral, fent actuacions que tinguen com a objecte principal mitigar un risc contemplat en un pla o procediment d’emergències de la Comunitat Valenciana en el seu conjunt o d’àmbit local, i reduint en particular els riscos poblacionals derivats dels incendis forestals, mitjançant accions que afavorisquen la intervenció dels mitjans d’extinció.

2. L’import de la subvenció permetrà finançar almenys 4 contractes, el cost estimat dels quals puja a 66.000 euros.

*Tercer. Entitats beneficiàries*

1. En aplicació de l’article 8.3.a de l’orde de bases, podran ser beneficiaris d’este programa els ajuntaments de la Comunitat Valenciana relacionats en l’annex II, així com els seus organismes autònoms i entitats dependents o vinculades.

2. No podran ser beneficiàries les entitats que incórreguen en alguna de les prohibicions establides en els apartats 2 i 3 de l’article 13 de la Llei 38/2003, de 17 de novembre, general de subvencions.

*Quart. Costos subvencionables*

1. La subvenció finançarà els costos salarials i la cotització a la Seguretat Social de les persones contractades.

2. Únicament s’entendrà com a cost salarial la remuneració per la prestació del servei, a exclusió de dietes, indemnitzacions i bestretes, retribucions de vacacions no gaudides o altres percepcions no salarials.

3. No seran subvencionables els dies que la persona treballadora es trobe en situació d’incapacitat per malaltia o accident, o gaudint de permisos de maternitat o paternitat.

4. L’import de la subvenció concedida no determinarà el cost salarial i de Seguretat Social de les persones contractades, les retribucions de les quals es fixaran d’acord amb la normativa que legalment o convencionalment resulte aplicable en cada entitat beneficiària.

*Quint. Persones destinatàries finals*

1. Són destinatàries finals d’estes ajudes les persones desocupades majors d’edat que figuren inscrites com a demandants d’ocupació en els Espais Labora de la Generalitat, condició que haurà de complir-se en el moment de la contractació.

2. La situació de desocupació haurà d’acreditar-se, almenys, des del dia immediatament anterior al de l’inici de la relació laboral subvencionada.

3. No es considerarà complit el requisit d’inscripció si esta situació es produïx el mateix dia en què s’inicia la relació laboral subvencionada.

*Sext. Procediment de selecció de les persones treballadores*

1. Per a seleccionar les persones treballadores s’aplicarà el procediment següent:

a) La Direcció General de Labora Servei Valencià d’Ocupació i Formació dictarà una resolució en la qual s’establiran els criteris de selecció, que serà publicada en l’apartat EMERGE 2024 de la pàgina web de Labora.

b) Després de la publicació dels imports assignats per l’òrgan col·legiat previst en l’article onzé i sense necessitat que es notifique la resolució de concessió, les entitats beneficiàries presentaran l’oferta d’ocupació en l’Espai Labora, que, aplicant els criteris de selecció arreplegats en la resolució esmentada en el punt anterior, entre les persones que complisquen les condicions per a ser destinatàries, els facilitarà la relació prioritzada de persones seleccionades.

c) L’entitat beneficiària contractarà les persones seleccionades, prèvia comprovació que reunix els requisits establits en el punt resolutiu quint, segons l’orde de prelació, en el número que els permeta la subvenció concedida.

2. La resolució i els imports assignats referits en el punt anterior es publicaran de manera simultània en l’apartat EMERGE 2024 de la pàgina web de Labora.

*Sèptim. Condicions de les contractacions*

1. Amb la subvenció concedida, les entitats beneficiàries efectuaran contractacions que hauran de respectar les condicions següents:

a) Sota la modalitat de contracte vinculat a programes d’activació per a l’ocupació, les contractacions hauran de tindre una duració d’almenys sis mesos.

b) Els contractes se subvencionaran fins al 30 d’abril de 2025, data en què finalitzarà el període subvencionable.

c) Els contractes seran de jornada completa; no obstant això, s’admetrà una jornada parcial d’almenys el 50 % de la jornada ordinària en els casos següents:

1) persones amb un grau de discapacitat intel·lectual o malaltia mental reconegut igual o superior al 33 % o amb un grau de discapacitat física o sensorial reconegut igual o superior al 65 %. S’entendrà acreditada una discapacitat intel·lectual o malaltia mental igual o superior al 33 % en els casos d’incapacitat permanent total o absoluta en què concórrega una discapacitat de caràcter psíquic o malaltia mental i en els casos de pluridiscapacitat psíquica i física o sensorial igual o superior al 33 %, així com en el cas de persones amb malaltia o trastorn mental diagnosticat pels centres públics de salut mental.

2) una vegada iniciat el contracte, per reducció legal de la jornada (incloent-hi la que es deriva de riscos laborals), d’obligat compliment per a l’entitat ocupadora.

d) Les contractacions no podran servir per a cobrir vacants de llocs de treball de l’entitat que s’emmarquen en l’àmbit de les ofertes públiques d’ocupació, regulades en el text refós de la Llei de l’estatut bàsic de l’empleat públic, aprovat pel Reial decret legislatiu 5/2015, de 30 d’octubre.

e) Els contractes hauran d’iniciar-se en 2024, excepte en els supòsits de substitució a què fa referència el punt resolutiu octau.

2. Les entitats beneficiàries podran ampliar amb els recursos propis la duració dels contractes subvencionats, amb les limitacions que impose la normativa laboral aplicable.

*Octau. Supòsits de substitució de les persones contractades*

1. S’admetrà la substitució si l’extinció de la relació laboral respon a la voluntat de la persona treballadora, a la seua discapacitat sobrevinguda, mort o acomiadament disciplinari no declarat improcedent; així mateix, serà admissible la substitució de la persona contractada durant el temps en què esta es trobe en situació d’incapacitat temporal, maternitat o paternitat. No s’admetrà la substitució per la no superació del període de prova, si bé es liquidarà a l’entitat l’import corresponent al període de temps treballat. Les substitucions es realitzaran seguint la relació prioritzada per l’Espai Labora. En absència de persones disponibles, es repetirà el procés amb els criteris d’ocupació o titulació de l’oferta original. Estos criteris només podran modificar-se si no hi haguera persones disponibles.

2. L’entitat beneficiària comunicarà la substitució en el termini màxim de deu dies hàbils, a comptar de l’inici del contracte de la persona substituta, i aportarà, per a fer-ho, el model normalitzat corresponent i la documentació de la persona substituta relativa als punts c, d ,e, f i b (només en el cas que procedira d’un procés selectiu nou), del punt resolutiu desseté.

*Nové. Forma i termini de presentació de sol·licituds*

1. La sol·licitud es presentarà de manera telemàtica en la seu electrònica de la Generalitat Valenciana, a través del procediment habilitat a este efecte, anomenat «EMERGE 2024. Programa de subvencions destinades a contractar persones desocupades per corporacions locals de la Comunitat Valenciana, per a dur a terme accions previstes en plans o procediments d’emergències en l’àmbit forestal». En la pàgina web de Labora,

([http://www.labora.gva.es/corporacions-locals-mancomunitats-diputacions/foment-de-l-ocupacio)](http://www.labora.gva.es/corporacions-locals-mancomunitats-diputacions/foment-de-l-ocupacio) ) estarà disponible la informació sobre esta convocatòria i s’habilitarà un accés a la seu electrònica per a formular la sol·licitud. Per a fer-ho, s’haurà de disposar de firma electrònica avançada, bé amb el certificat reconegut d’entitat o certificat de representant d’entitat. Seran inadmeses aquelles sol·licituds que no es presenten utilitzant el procediment que ací es descriu.

2. El termini per a presentar les sol·licituds serà de quinze dies hàbils, a comptar de l’endemà de la publicació de l’extracte d’esta resolució en el *Diari Oficial de la Generalitat Valenciana*.

3. Només s’admetrà una sol·licitud per entitat local, de manera que no s’admetran les sol·licituds presentades per organismes o entitats (incloses les entitats locals menors) si l’entitat local de la qual depenen o estan vinculades ha presentat una sol·licitud.

*Dècim. Contingut de la sol·licitud*

El tràmit telemàtic de presentació de la sol·licitud permetrà que l’entitat sol·licitant:

a) Indique l’import de la subvenció sol·licitada; si no s’indicara cap import, s’entendrà que l’entitat sol·licita els 66.000 euros que garantix el punt resolutiu segon. Només serà admissible variar l’import sol·licitat inicialment, mitjançant l’aportació d’un nou formulari annex que anul·larà l’anterior, durant el període de presentació de sol·licituds.

b) Identifique el compte bancari en el qual Labora ha d’efectuar el pagament de la subvenció. Si es tracta d’un compte nou, l’entitat haurà d’haver-lo donat d’alta prèviament a través del tràmit telemàtic habilitat a este efecte i anomenat «Procediment per a tramitar les altes i baixes de les domiciliacions bancàries»

(<https://www.gva.es/va/inicio/procedimientos?id_proc=22800).>

c) Declare responsablement no estar incursa en les prohibicions per a obtindre la condició de beneficiària a què fan referència els apartats 2 i 3 de l’article 13 de la Llei 38/2003.

*Onzé. Instrucció*

1. La instrucció correspondrà a les direccions territorials de Labora Servei Valencià d’Ocupació i Formació.

2. L’òrgan instructor podrà recaptar de les entitats sol·licitants l’aportació addicional de tots els documents i les dades aclaridores que considere necessaris per a resoldre la sol·licitud presentada.

3. Examinades les sol·licituds, l’òrgan instructor emetrà un informe on farà constar que les entitats beneficiàries complixen tots els requisits necessaris per a la concessió de les ajudes; l’informe inclourà, si és el cas, els motius de denegació o inadmissió de la resta de sol·licituds.

4. En la Subdirecció General d’Ocupació es constituirà un òrgan col·legiat integrat per la persona titular d’esta Subdirecció o persona que designe per a substituir-la, que el presidirà; dos vocals; i una persona que ocuparà la secretaria, amb veu, però sense vot. Les persones que ocupen les vocalies i la secretaria les designarà la persona titular de la Direcció General d’Ocupació. L’òrgan col·legiat emetrà un informe on es concrete el resultat de l’avaluació efectuada.

5. En vista de l’informe de l’òrgan col·legiat, l’òrgan instructor formularà les propostes de concessió a l’òrgan concedent.

*Dotzé.  Procediment de concessió*

1. La concessió d’estes subvencions es tramitarà en règim de concurrència competitiva. Com que l’import de la dotació permet assignar a totes les entitats locals potencialment destinatàries l’import per a finançar almenys 4 contractes (el cost estimat dels quals puja a 66.000 euros), l’òrgan col·legiat prorratejarà la dotació en proporció a l’atur registrat, en aplicació de l’article 10.1.b de l’orde de bases.

2. A l’efecte del que disposa l’apartat anterior es tindran en compte les estadístiques d’atur registrat corresponents al mes anterior al de la data d’esta resolució de convocatòria.

3. La resolució de possibles empats s’efectuarà en funció de la pitjor evolució de l’atur registrat en cada municipi. A este efecte, la comparativa es remuntarà als mesos precedents al que s’indica en l’apartat anterior que resulte necessari fins a desfer l’empat.

4. En cap cas l’import proposat podrà superar la quantia de l’ajuda sol·licitada.

*Tretzé. Resolució i recursos*

1. La competència per a resoldre les sol·licituds presentades correspon, per delegació, a la Direcció General d’Ocupació i Formació.

2. La resolució de concessió determinarà la quantia concedida i incorporarà les condicions, obligacions i determinacions accessòries a què haja de subjectar-se l’entitat beneficiària.

3. El termini per a resoldre i notificar les resolucions procedents serà de sis mesos, comptats a partir de l’endemà de la publicació d’esta convocatòria. Transcorregut este termini sense que s’haja dictat cap resolució expressa, la sol·licitud podrà entendre’s desestimada per silenci administratiu.

4. La resolució posarà fi a la via administrativa i, contra esta, es podrà interposar un recurs potestatiu de reposició davant el mateix òrgan, en el termini d’un mes a partir de l’endemà de la notificació, d’acord amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques; o un recurs contenciós administratiu, en el termini de dos mesos, davant el corresponent jutjat contenciós administratiu de la Comunitat Valenciana, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

*Catorzé. Mitjà de notificació*

La notificació de les resolucions i dels actes de tràmit es practicarà a través de la seu electrònica de la Generalitat ([https://sede.gva.es).](https://sede.gva.es). ) Per a fer-ho, s’haurà de disposar de firma electrònica avançada, bé amb el certificat reconegut d’entitat o certificat de representant d’entitat. Amb esta finalitat es remetrà un avís a l’adreça de correu electrònic que figure en l’expedient, en què s’informarà de la posada a la disposició d’una notificació en la seu electrònica mencionada. La falta de pràctica de l’avís no impedirà que la notificació es considere plenament vàlida.

*Quinzé. Pagament anticipat*

1. Amb la justificació prèvia de l’inici dels contractes, es podrà anticipar el pagament de fins al 70 % de la subvenció concedida.

2. El percentatge es modularà en funció de les contractacions justificades.

*Setzé. Requisits per als pagaments*

1. El pagament de la subvenció, tant l’anticipat com el derivat de la comprovació del compte justificatiu, requerirà que el beneficiari complisca els requisits següents:

a) Que es trobe al corrent en el compliment de les obligacions tributàries i enfront de la Seguretat Social, i que no siga deutor per resolució de procedència de reintegrament.

b) Que es trobe al corrent en el compliment de l’obligació de rendició dels comptes anuals a la Sindicatura de Comptes.

2. A l’efecte del que disposa l’apartat anterior, el beneficiari haurà d’aportar una declaració responsable relativa a l’article 34.5 de la Llei general de subvencions; per la seua part, l’òrgan gestor comprovarà el compliment de l’obligació de rendició de comptes anuals.

3. Si en la fase de liquidació final de la subvenció l’entitat no es troba al corrent del que disposa l’apartat 1, l’òrgan instructor li ho requerirà perquè, en el termini de deu dies, esmene l’incompliment. La falta d’esmena determinarà la pèrdua del dret de cobrament de la subvenció, que quedara pendent de liquidar.

*Desseté. Justificació d’inici dels contractes*

1. La documentació d’inici del projecte es justificarà en el termini d’un mes, a partir de la data de contractació de les persones treballadores.

2. L’inici, que inclourà la presentació d’un formulari telemàtic amb les dades de les persones contractades, es justificarà davant la Direcció Territorial de Labora Servei Valencià d’Ocupació i Formació, mitjançant la presentació de la documentació següent:

a) Relació de persones contractades, amb la identificació del codi comptable corresponent a la subvenció concedida.

b) Llista de persones desocupades remesa per l’Espai Labora.

c) Contractes de treball i la seua comunicació a Labora Servei Valencià d’Ocupació i Formació a través de l’aplicació Contrat@ (modalitat «Contractes vinculats a programes de polítiques actives d’ocupació», amb el codi de contracte 405).

d) Informació a les persones treballadores contractades sobre la procedència del finançament del programa.

e) Justificant de l’ompliment del formulari inicial d’indicadors per la persona contractada.

f) La documentació requerida per al pagament, a la qual fa referència el punt resolutiu anterior.

*Dihuitena. Justificació de la subvenció*

1. En el termini de dos mesos, des de la finalització del període subvencionat dels contractes, i amb independència que hi haguera contractes encara vigents, l’entitat beneficiària haurà de justificar la subvenció concedida davant la Direcció Territorial de Labora Servei Valencià d’Ocupació i Formació. Per això, en aplicació del que establix la disposició addicional quarta de l’orde de bases, presentarà un compte justificatiu que contindrà la documentació següent:

a) Certificat de gasto final en el qual el secretari o l’interventor de la corporació local o òrgan corresponent de les seues entitats dependents o vinculades, certificarà el pagament efectiu dels gastos justificats. Si, en presentar el compte justificatiu, hi haguera cotitzacions i pagaments a compte d’IRPF pendents de pagar perquè no ha vençut el termini per a fer-ho, s’indicarà esta circumstància en el certificat, i s’adjuntarà un certificat acreditatiu del pagament en el termini d’un mes, a comptar de la data de la presentació davant l’administració competent.

b) Si és el cas, justificant del reintegrament dels fons no utilitzats. En efectuar l’ingrés s’haurà d’identificar l’entitat beneficiària i el número d’expedient afectat.

c) Certificació del secretari o interventor de la corporació local o òrgan corresponent de les seues entitats dependents o vinculades, relatiu a altres ingressos o subvencions que hagen finançat l’activitat subvencionada, amb indicació del concepte, l’import i la procedència.

d) Relació de persones contractades, amb el detall dels costos salarials i de Seguretat Social, per a la qual cosa s’aportarà la documentació que s’indica a continuació:

e) Nòmines de les persones treballadores.

f) Relació nominal de treballadors (RNT).

g) Justificació de la publicitat del finançament de la subvenció (cartells, fullets, premsa, publicació, etc.).

h) La documentació requerida per al pagament, a la qual fa referència el punt resolutiu quinzé.

i) Informe final de l’actuació realitzada, en model normalitzat i, almenys, dos fotografies d’esta.

j) IDC (Informe de dades de cotització)

3. El beneficiari haurà de conservar la documentació justificativa i el resum anual de retencions i ingressos a compte sobre rendiments del treball, corresponent a l’exercici (model 190), que se li podrà requerir a l’efecte de control posterior.

4. D’acord amb l’article 31.2 de la Llei 38/2003, general de subvencions, es considerarà gasto realitzat el que ha sigut efectivament pagat amb anterioritat a la finalització del termini de justificació, excepte el pagament de les cotitzacions a la Seguretat Social i l’IRPF que haja de presentar una vegada vençut este termini, que s’acreditarà en el termini d’un mes a comptar de la data de la presentació davant l’administració competent.

*Denové. Reintegrament de les ajudes concedides*

1. Donaran lloc a la pèrdua total o parcial del dret al cobrament, o a l’obligació de reintegrar, totalment o parcialment, les quantitats percebudes, així com l’exigència de l’interés de demora, des de la data del pagament de la subvenció fins que s’acorde el seu reintegrament, els casos previstos en l’article 37 de la Llei 38/2003, de 17 de novembre, general de subvencions.

2. Procedirà la pèrdua total del dret al cobrament, o el reintegrament total de la subvenció, en els casos següents:

a) extinció de la relació laboral de la persona treballadora abans que finalitze el contracte, llevat que concórreguen els supòsits indicats en el punt 1 del punt resolutiu octau.

b) contractacions que no s’hagen iniciat durant l’any natural de la concessió, excepte els supòsits de substitució arreplegats en el punt resolutiu octau, o respecte de les quals s’haja incomplit el procediment de selecció.

3. Serà procedent la pèrdua parcial del dret al cobrament, o el reintegrament parcial de la subvenció, en els casos següents:

a) quan l’extinció de la relació laboral responga als supòsits indicats en el punt 1 del punt resolutiu octau i l’entitat no substituïsca la persona contractada inicialment.

b) Cessament en el període de prova de la persona contractada a instàncies de l’entitat ocupadora.

c) justificació extemporània de la subvenció. Per a determinar l’import del reintegrament s’aplicarà el principi de proporcionalitat en funció del nombre de dies de retard. L’import del reintegrament per cada dia natural de retard es calcularà dividint l’import total justificat (amb el límit de l’import concedit) pel nombre de dies de duració de les contractacions justificades.

4. De conformitat amb la Llei 1/2022, de 13 d’abril, de transparència i bon govern de la Comunitat Valenciana, l’incompliment de les obligacions de publicitat podrà comportar el reintegrament total o parcial de la subvenció concedida, amb procediment sancionador previ que se sotmetrà al que disposa el Títol V de la Llei 1/2022.

5. El que disposen els apartats anteriors serà aplicable sense perjuí de la possible qualificació dels fets com a infracció administrativa i incoació del procediment sancionador, d’acord amb els articles 52 i següents de la Llei 38/2003, de 17 de novembre, general de subvencions, i els articles 173 i següents de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Vinté. Resolucions de pagament i incidències*

La competència per a efectuar el reconeixement de les obligacions i les propostes de pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes, correspon per delegació a la Direcció Territorial de Labora Servei Valencià d’Ocupació i Formació.

*Vint-i-uné. Informació relativa al tractament de dades personals*

1. El tractament de dades personals que es realitze en execució d’esta convocatòria s’ajustarà al que disposa el règim jurídic europeu i estatal en matèria de protecció de dades de caràcter personal.

2. De conformitat amb el que disposa l’article 13 del Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i pel qual es deroga la Directiva 95/46/CE, així com l’article 11 de la Llei orgànica 3/2018, de 5 de desembre, de protecció de dades personals i garantia dels drets digitals d’informació relativa al tractament de dades de caràcter personal, la informació bàsica en matèria de protecció de dades objecte d’este acte administratiu és la següent:

a) Té la condició de responsable del tractament Labora Servei Valencià d’Ocupació i Formació.

b) La finalitat per al tractament de dades personals és la gestió de subvencions per a foment de l’ocupació.

c) La persona interessada té el dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al seu tractament, i a no ser objecte de decisions individuals automatitzades, de manera presencial o telemàtica, de conformitat amb el que preveu l’enllaç següent: <http://sede.gva.es/va/proc19970>

3. La resta d’informació corresponent al tractament de dades personals (la base jurídica del tractament, el termini de conservació de les dades, el dret a presentar una reclamació davant la Delegació de Protecció de Dades de la Generalitat o davant l’autoritat de control, les possibles cessions de dades, les comunicacions internacionals, així com les dades de contacte de la Delegació) es troba disponible en el Registre d’Activitats de Tractament de Labora Servei Valencià d’Ocupació i Formació, disponible en la pàgina web de l’organisme (labora.gva.es/va/proteccio-de-dades).

*Vint-i-dosé. Instruccions per a executar l’actuació subvencionada*

De conformitat amb la disposició final primera de l’orde de bases, es dicten les instruccions següents per a executar l’actuació subvencionada:

a) Amb les contractacions subvencionades, les entitats beneficiàries crearan brigades forestals, encara que, si ja en disposaren, podran integrar-se en alguna, sempre que ho facen de manera conjunta.

b) En les brigades integrades per les persones contractades haurà de figurar una persona que exercirà les funcions de capatàs, que podrà ser una de les contractades a l’empara d’esta convocatòria o personal de plantilla de l’entitat beneficiària.

c) Amb caràcter general, els treballs que es duguen a terme hauran de tindre com a objecte principal el de mitigar un risc contemplat en un pla o procediment d’emergències de la Comunitat Valenciana en el seu conjunt o d’àmbit local, i reduir en particular els riscos poblacionals derivats dels incendis forestals, amb accions que afavorisquen la intervenció dels mitjans d’extinció.

d) Les actuacions que s’executen en terreny forestal, d’acord amb la definició que establix la Llei 3/93, forestal de la Comunitat Valenciana, hauran d’estar incloses en el Pla local de prevenció d’incendis forestals del municipi. Els municipis que no tinguen aprovat este Pla hauran de tindre l’autorització prèvia de la Conselleria d’Agricultura, Medi Ambient, Canvi Climàtic i Desenvolupament Rural, sense perjuí de qualsevol altra autorització o permís requerit en l’àmbit ambiental.

e) La neteja i el condicionament de llits, riberes, barrancs i rius requerirà l’autorització de la confederació hidrogràfica corresponent.

f) En els supòsits en què procedisca, les entitats beneficiàries hauran d’obtindre l’autorització dels titulars, públics o privats, dels predis afectats per les actuacions.

g) En la seua condició d’òrgan competent en emergències i extinció d’incendis forestals, l’AVSRE coordinarà els treballs realitzats a l’empara d’esta convocatòria i així mateix establirà i impartirà els mòduls mínims de formació de les persones contractades. Amb independència del nombre de contractacions que permeta realitzar l’import de la subvenció concedida, l’AVSRE proporcionarà mitjans materials per a un màxim de quatre persones per entitat beneficiària i fins a la data límit d’execució del programa.

Contra esta resolució, que esgota la via administrativa, es podrà interposar un recurs contenciós administratiu en el termini de dos mesos, a comptar de l’endemà de la publicació, davant el jutjat contenciós administratiu corresponent i competent, d’acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant este mateix òrgan en el termini d’un mes, computat en els mateixos termes, de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Tot això, sense perjuí que els interessats puguen presentar qualsevol altre recurs que estimen pertinent.

ANNEX I

*Relació de municipis que poden sol·licitar la subvenció*

|  |
| --- |
| 03176 - Atzúbia, l’ |
| 03075 - Agres |
| 03584 - Aigües |
| 03655 - Alcalalí |
| 03551 - Alcosser |
| 03458 - Alcoleja |
| 03815 - Alfafara |
| 03319 - Almudaina |
| 03271 - Balones |
| 03377 - Benasau |
| 03160 - Beneixama |
| 03291 - Beniarbeig |
| 03230 - Beniardà |
| 03261 - Beniarrés |
| 03700 - Benigembla |
| 03162 - Benidoleig |
| 03256 - Benifallim |
| 03990 - Benifato |
| 03930 - Benilloba |
| 03617 - Benillup |
| 03945 - Benimantell |
| 03607 - Benimarfull |
| 03662 - Benimassot |
| 03237 - Benimeli |
| 03680 - Biar |
| 03909 - Bolulla |
| 03162 - Busot |
| 03232 - Camp de Mirra, el/Campo de Mirra |
| 03964 - Cañada |
| 03119 - Castell de Castells |
| 03620 - Confrides |
| 03611 - Quatretondeta |
| 03785 - Fageca |
| 03225 - Famorca |
| 03404 - Gaianes |
| 03260 - Gorga |
| 03235 - Castell de Guadalest, el |
| 03882 - Xaló |
| 03200 - Orxa, l’/Lorcha |
| 03268 - Llíber |
| 03116 - Millena |
| 03928 - Murla |
| 03819 - Orba |
| 03131 - Orxeta |
| 03658 - Parcent |
| 03964 - Penàguila |
| 03949 - Planes |
| 03770 - Ràfol d’Almúnia, el |
| 03158 - Relleu |
| 03095 - Sagra |
| 03952 - Salinas |
| 03943 - Sanet y Negrals |
| 03666 - Sella |
| 03274 - Senija |
| 03607 - Tàrbena |
| 03486 - Tibi |
| 03806 - Tollos |
| 03928 - Tormos |
| 03670 - Torre de les Maçanes, la/Torremanzanas |
| 03669 - Vall d’Alcalà, la |
| 03036 - Vall d’Ebo, la |
| 03600 - Vall de Gallinera, la |
| 03934 - Vall de Laguar, la |
| 12191 - Atzeneta del Maestrat |
| 12183 - Aín |
| 12498 - Albocàsser |
| 12976 - Alcudia de Veo |
| 12604 - Alfondeguilla |
| 12837 - Algimia de Almonacid |
| 12094 - Almedíjar |
| 12793 - Arañuel |
| 12695 - Ares del Maestrat |
| 12623 - Argelita |
| 12571 - Artana |
| 12873 - Ayódar |
| 12602 - Azuébar |
| 12690 - Barracas |
| 12900 - Bejís |
| 12223 - Benafer |
| 12821 - Benafigos |
| 12114 - Benassal |
| 12649 - Benlloc |
| 12348 - Cabanes |
| 12331 - Càlig |
| 12134 - Canet lo Roig |
| 12238 - Castell de Cabres |
| 12058 - Castellfort |
| 12385 - Castellnovo |
| 12490 - Castillo de Villamalefa |
| 12803 - Catí |
| 12157 - Caudiel |
| 12683 - Cervera del Maestre |
| 12754 - Cinctorres |
| 12596 - Cirat |
| 12398 - Cortes de Arenoso |
| 12476 - Costur |
| 12881 - Coves de Vinromà, les |
| 12538 - Culla |
| 12990 - Xert |
| 12566 - Xodos/Chodos |
| 12414 - Chóvar |
| 12097 - Eslida |
| 12348 - Espadilla |
| 12074 - Fanzara |
| 12443 - Figueroles |
| 12562 - Forcall |
| 12707 - Fuente la Reina |
| 12029 - Fuentes de Ayódar |
| 12085 - Gaibiel |
| 12585 - Herbers |
| 12173 - Higueras |
| 12606 - Jana, la |
| 12654 - Jérica |
| 12457 - Llucena/Lucena del Cid |
| 12496 - Ludiente |
| 12102 - Llosa, la |
| 12552 - Mata de Morella, la |
| 12959 - Matet |
| 12504 - Montán |
| 12199 - Montanejos |
| 12786 - Morella |
| 12452 - Navajas |
| 12221 - Olocau del Rey |
| 12834 - Palanques |
| 12282 - Pavías |
| 12208 - Pina de Montalgrao |
| 12400 - Portell de Morella |
| 12853 - Puebla de Arenoso |
| 12985 - Pobla de Benifassà, la |
| 12948 - Pobla Tornesa, la |
| 12314 - Ribesalbes |
| 12761 - Rossell |
| 12667 - Sacañet |
| 12025 - Salzadella, la |
| 12206 - Sant Jordi/San Jorge |
| 12539 - Sant Mateu |
| 12579 - San Rafael del Río |
| 12552 - Santa Magdalena de Pulpis |
| 12266 - Serratella, la |
| 12925 - Sierra Engarcerán |
| 12675 - Soneja |
| 12728 - Sot de Ferrer |
| 12137 - Suera/Sueras |
| 12913 - Tales |
| 12932 - Teresa |
| 12500 - Tírig |
| 12957 - Todolella |
| 12937 - Toga |
| 12746 - Torás |
| 12633 - Toro, El |
| 12436 - Torralba del Pinar |
| 12907 - Torrechiva |
| 12547 - Torre d’en Besora, la |
| 12003 - Torre d’en Doménec, la |
| 12643 - Traiguera |
| 12340 - Useres, les/Useras |
| 12332 - Vallat |
| 12347 - Vall d’Alba |
| 12326 - Vall de Almonacid |
| 12487 - Vallibona |
| 12859 - Vilafamés |
| 12302 - Villahermosa del Río |
| 12782 - Villamalur |
| 12597 - Vilanova d’Alcolea |
| 12810 - Villanueva de Viver |
| 12835 - Vilar de Canes |
| 12650 - Vilavella, la |
| 12062 - Villores |
| 12878 - Vistabella del Maestrat |
| 12603 - Viver |
| 12892 - Zorita del Maestrazgo |
| 12618 - Zucaina |
| 12755 - Sant Joan de Moró |
| 46586 - Ademuz |
| 46477 - Atzeneta d’Albaida |
| 46653 - Alcublas |
| 46985 - Alfauir |
| 46615 - Alfara de la Baronia |
| 46725 - Alfara del Patriarca |
| 46049 - Algar de Palància |
| 46881 - Algímia d’Alfara |
| 46505 - Almiserà |
| 46468 - Alpuente |
| 46613 - Andilla |
| 46711 - Anna |
| 46622 - Aras de los Olmos |
| 46365 - Aielo de Rugat |
| 46033 - Barxeta |
| 46356 - Bèlgida |
| 46748 - Bellús |
| 46809 - Benagéber |
| 46018 - Beniatjar |
| 46566 - Benicolet |
| 46273 - Benifairó de les Valls |
| 46940 - Benissoda |
| 46474 - Bicorp |
| 46229 - Bolbaite |
| 46344 - Bufali |
| 46726 - Bugarra |
| 46129 - Calles |
| 46964 - Camporrobles |
| 46013 - Carrícola |
| 46342 - Casas Altas |
| 46573 - Casas Bajas |
| 46812 - Castelló de Rugat |
| 46541 - Castellonet de la Conquesta |
| 46104 - Castielfabib |
| 46806 - Caudete de las Fuentes |
| 46410 - Cerdà |
| 46634 - Cofrentes |
| 46035 - Corbera |
| 46861 - Cortes de Pallás |
| 46120 - Cotes |
| 46101 - Quart de les Valls |
| 46668 - Quatretonda |
| 46706 - Chelva |
| 46134 - Chella |
| 46649 - Chera |
| 46082 - Chulilla |
| 46098 - Domeño |
| 46199 - Dos Aguas |
| 46444 - Énova, l’ |
| 46864 - Estubeny |
| 46011 - Fontanars dels Alforins |
| 46753 - Font de la Figuera, la |
| 46293 - Fuenterrobles |
| 46475 - Gavarda |
| 46586 - Genovés, el |
| 46399 - Gestalgar |
| 46538 - Higueruelas |
| 46242 - Jalance |
| 46998 - Jarafuel |
| 46885 - Loriguilla |
| 46481 - Losa del Obispo |
| 46556 - Llutxent |
| 46080 - Llocnou de Sant Jeroni |
| 46092 - Llanera de Ranes |
| 46399 - Llombai |
| 46550 - Marines |
| 46192 - Millares |
| 46103 - Montaverner |
| 46044 - Montesa |
| 46833 - Montitxelvo/Montichelvo |
| 46997 - Montroi/Montroy |
| 46764 - Navarrés |
| 46619 - Otos |
| 46203 - Palma de Gandía |
| 46342 - Palomar, el |
| 46154 - Pedralba |
| 46040 - Petrés |
| 46014 - Pinet |
| 46190 - Pobla del Duc, la |
| 46987 - Puebla de San Miguel |
| 46970 - Quesa |
| 46468 - Ráfol de Salem |
| 46628 - Real |
| 46518 - Rotglà i Corberà |
| 46414 - Rugat |
| 46777 - Salem |
| 46380 - Segart |
| 46190 - Sellent |
| 46112 - Sempere |
| 46094 - Serra |
| 46454 - Simat de la Valldigna |
| 46164 - Sinarcas |
| 46809 - Sot de Chera |
| 46352 - Teresa de Cofrentes |
| 46827 - Terrateig |
| 46890 - Titaguas |
| 46604 - Torrebaja |
| 46859 - Torres Torres |
| 46915 - Tuéjar |
| 46217 - Vallada |
| 46713 - Vallanca |
| 46576 - Venta del Moro |
| 46122 - Villargordo del Cabriel |
| 46040 - Yátova |
| 46527 - Yesa, La |
| 46681 - Zarra |
| 46564 - Gátova |

  

València, 11 de juliol de 2024

Antonio Galvañ Díez

Director general